1985 шарахь Советийн Союзехь йолало  Перестройкин а, демократизацин а политика, цуо, масала, гӀелйо хьалха махкахь а, Советийн Союзехь а хилла центран а, партин а Ӏедалан морса терго. 1987 шарахь дуьйна Азербайджанийн ССР йукъара Ламанан-Карабахан автономин областан махкахь (коьртаниг эрмалой охьахевшина) Бакохахь а, Сумгаитехь а эрмалойн бохорца сийса долало советийн заманахь дайна эрмалойн-азербайджанийн дов. Йуьхьанца дуьйна девно этносан ницкъ баран тулгӀенца гӀайгӀане эгийра (Сумгаитехь эрмалой бохор). Цу тӀе дов чӀагӀлуш дара, шинне агӀора белларш а, бевддарш а бара. Цуьнан тӀаьхье хилира 1990 шеран январехь эрмалой Бакохахь бохор, цунах советийн дуьхьала гӀаттам хилира, цуьнан координаци йеш йара Азербайджанан Къоман фронт. ГӀаттам охьатаӀийра Советийн эскаро, амма, цуьнга хьаьжна ца Ӏаш, 1991 шеран бӀаьста дуьйна девнах диллина герзашца дуьхьала латтар хуьлу.